
Η Περιφέρεια Νοτίου Αιγαίου

έχοντας υπόψη τις διατάξεις : 

· του Ν.4412/2016 (ΦΕΚ 147/Α) ''Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)'',

· του Ν.3852/10 (ΦΕΚ 87/ΤΑ/7-6-10 ''Νέα αρχιτεκτονική της αυτοδιοίκησης και της Αποκεντρωμένης Διοίκησης - Πρόγραμμα Καλλικράτης''),

· τις διατάξεις του Π.Δ. 130/2010 (ΦΕΚ 223/ΤΑ/27-12-10) «Οργανισμός της Περιφέρειας Νοτίου Αιγαίου » (άρθρο 12, παρ. 3δ),

· του Π.Δ. 80/2016 (ΦΕΚ 145/τ.Α/2016) ''Ανάληψη υποχρεώσεων από τους Διατάκτες'',

καλεί τους ενδιαφερομένους να υποβάλλουν τις προσφορές τους, στα πλαίσια  υλοποίησης της ανωτέρω προμήθειας. 

ΑΡΘΡΟ 1ο - ΑΝΤΙΚΕΙΜΕΝΟ ΤΗΣ ΠΡΟΣΚΛΗΣΗΣ.

Αντικείμενο της Πρόσκλησης αποτελεί η προμήθεια υλικών καθαριότητας για κάλυψη αναγκών της έδρας της Περιφέρειας στην Σύρο.
ΑΡΘΡΟ 2ο - ΥΠΟΒΟΛΗ ΠΡΟΣΦΟΡΩΝ 
Οι ενδιαφερόμενοι θα υποβάλλουν την προσφορά τους όπως ορίζεται παρακάτω : 

Οι προσφορές θα φέρουν οπωσδήποτε υπογραφή και σφραγίδα του προσφέροντα ή του νομίμου εκπροσώπου του και θα υποβάλλονται στην Ελληνική γλώσσα, εντός καλά σφραγισμένου φακέλου. 

Οι ενδιαφερόμενοι θα υποβάλλουν εγγράφως την προσφορά τους :

α) είτε καταθέτοντας την αυτοπροσώπως  με την επίδειξη της ταυτότητας τους ή με ειδικά προς τούτο  εξουσιοδοτημένο εκπρόσωπο τους, προσκομίζοντας στην περίπτωση αυτή μαζί με την προσφορά και βεβαίωση εκπροσώπησης βεβαιούμενου του γνήσιου της υπογραφής του εκπροσωπούμενου από αρμόδια δικαστική ή διοικητική αρχή ή συμβολαιογράφο ή
β) αποστέλλοντας την ταχυδρομικώς με συστημένη επιστολή ή ιδιωτικό ταχυδρομείο (courier), 

στην διεύθυνση του παραπάνω πίνακα της Αναθέτουσας Αρχής.

Όλες οι προσφορές που περιέρχονται στην Α.Α. με οποιαδήποτε από τους ως άνω τρόπους, δεν αποσφραγίζονται αλλά πρωτοκολλούνται και φυλάσσονται στην Υ.Δ.Δ. και παραδίδονται στην αρμόδια Επιτροπή μετά την ημερομηνία και ώρα λήξης υποβολής των προσφορών. 

ΑΡΘΡΟ 3ο - ΔΙΚΑΙΩΜΑ ΣΥΜΜΕΤΟΧΗΣ 

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) σε κράτος – μέλος της Ένωσης ή

β) σε κράτος – μέλος του Ευρωπαϊκού Οικονομικού Χώρου (Ε.Ο.Χ.) ή

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος Ι της ως άνω Συμφωνίας  καθώς και

δ) σε τρίτες χώρες που δεν εμπίπτουν στην περίπτωση γ' της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στις διαδικασίες σύναψης συμβάσεων μπορούν να συμμετέχουν ενώσεις οικονομικών φορέων, συμπεριλαμβανομένων των προσωρινών συμπράξεων. Οι αναθέτουσες αρχές δεν απαιτούν από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς.

Η κατάρτιση και υποβολή των προσφορών γίνεται σύμφωνα με τα αναφερόμενα στην παρούσα Πρόσκληση. Οι ενδιαφερόμενοι προκειμένου να συμμετάσχουν στη διαδικασία πρέπει να υποβάλουν εμπροθέσμως την προσφορά τους με τα απαραίτητα δικαιολογητικά συμμετοχής.

ΑΡΘΡΟ 4ο - ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ

4.1 Οι ενδιαφερόμενοι προμηθευτές οι οποίοι θα υποβάλλουν προσφορά, θα προσκομίσουν Υπεύθυνη Δήλωση του Ν.1599/1986, στην οποία θα αναγράφονται :

· τα πλήρη στοιχεία τους, 

· ο πλήρης τίτλος της Υπηρεσίας που διενεργεί την προμήθεια (Περιφέρεια Νοτίου Αιγαίου - Δ/νση Οικονομικού - Τμήμα  Προμηθειών),

· ο αριθμός της παρούσας Πρόσκλησης,

· ο τίτλος της προμήθειας (''ΠΡΟΜΗΘΕΙΑ ΥΛΙΚΩΝ ΚΑΘΑΡΙΟΤΗΤΑΣ''),
4.2 Στην παραπάνω Υπ. Δήλωση, κάθε Προσφέρων θα δηλώνει ότι σε περίπτωση κατακύρωσης της  προμήθειας σε αυτόν, θα προσκομίσει κατά την υπογραφή του Συμφωνητικού  (μετά την κοινοποίηση της σχετικής ειδοποίησης / πρόσκλησης για την υπογραφή του) τα παρακάτω Δικαιολογητικά Κατακύρωσης :

(α) Απόσπασμα Ποινικού Μητρώου έκδοσης του τελευταίου τριμήνου πριν από την κοινοποίηση της σχετικής ειδοποίησης/πρόσκλησης του άρθρο 12 της παρούσας, από το οποίο να προκύπτει ότι              δεν υπάρχει εις βάρος τους τελεσίδικη καταδικαστική απόφαση για έναν από τους παρακάτω λόγους, ήτοι για :

· συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης - πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42),

· δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών - μελών της Ένωσης (EE C 195 της 25.6.1997, σ. 1) και στην παράγραφο 1 του άρθρου 2 της απόφασης - πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (EE L 192 της 31.7.2003, ο. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

· απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (EE C 316 της 27.11.1995, σ. 48), η οποία κυρώθηκε με το ν.2803/2000 (Α' 48),

· τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (EE L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

· νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (EE L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α' 166),

· παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (EE L 101 της 15.4.2011, ο. 1), η οποία ενσωματώθηκε στην εθνική νομοθεσία με το ν.4198/2013 (Α' 215),

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του παραπάνω εδαφίου αφορά κατ’ ελάχιστο :

α) στις περιπτώσεις εταιρειών περιορισμένης ευθύνης (Ε.Π.Ε.), προσωπικών εταιρειών (Ο.Ε. και Ε.Ε.) και IKE (Ιδιωτικών Κεφαλαιουχικών Εταιρειών) τους διαχειριστές,

β) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του  Διοικητικού Συμβουλίου.

Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.
Σημειώνεται ότι σε περίπτωση που στο απόσπασμα ποινικού μητρώου αναφέρονται αδικήματα για τα οποία δεν προκύπτει σαφώς αν ανήκουν σε αυτά που σύμφωνα με την παρούσα προκαλούν τον αποκλεισμό του συμμετέχοντος, οι διαγωνιζόμενοι πρέπει να συνυποβάλουν αντίγραφο της  σχετικής  καταδικαστικής  απόφασης,  προκειμένου  να κριθεί ανάλογα. Ακόμα  σε  περίπτωση  που το  απόσπασμα ποινικού μητρώου φέρει καταδικαστικές αποφάσεις, οι διαγωνιζόμενοι θα πρέπει να επισυνάπτουν τις αναφερόμενες σε αυτό καταδικαστικές αποφάσεις.
(β) Υπεύθυνη Δήλωση στην  οποία ο προσωρινός  ανάδοχος θα δηλώνει όλους τους  οργανισμούς κοινωνικής ασφάλισης στους οποίους οφείλει να καταβάλει εισφορές κύριας και επικουρικής ασφάλισης για το απασχολούμενο από αυτόν προσωπικό με οποιαδήποτε σχέση εργασίας.

(γ) Πιστοποιητικά όλων των οργανισμών κοινωνικής ασφάλισης τους οποίους ο προσωρινός ανάδοχος δηλώνει στην Υπεύθυνη Δήλωση της προηγουμένης παραγράφου, από τα οποία να  προκύπτει ότι είναι ενήμερος ως προς τις εισφορές κοινωνικής ασφάλισης (κύριας και επικουρικής) σύμφωνα με τις διατάξεις του ελληνικού δικαίου ή της χώρας εγκατάστασής του, τόσο κατά την ημερομηνία κατάθεσης της προσφοράς του όσο και κατά την ημερομηνία της κοινοποίησης της σχετικής ειδοποίησης / πρόσκλησης του άρθρου 12 της  παρούσας.

(δ) Πιστοποιητικό που εκδίδεται από αρμόδια κατά περίπτωση Αρχή, από το οποίο να προκύπτει ότι τόσο κατά την ημερομηνία κατάθεσης της προσφοράς του όσο και κατά την ημερομηνία της κοινοποίησης της σχετικής ειδοποίησης / πρόσκλησης του άρθρου 12 της παρούσας, είναι ενήμερος ως προς τις φορολογικές υποχρεώσεις του (πληρωμή φόρων και τελών).

(ε) Υπεύθυνη Δήλωση του προσφέροντος οικονομικού φορέα, ότι δεν έχει εκδοθεί σε βάρος του απόφαση αποκλεισμού από την συμμετοχή του σε διαδικασίες σύναψης συμβάσεων, σύμφωνα με το άρθρο 74 του Ν.4412/2016. 

 (ζ) Πιστοποιητικό του οικείου επαγγελματικού ή εμπορικού μητρώου που τηρείται στην Ελλάδα ή στο κράτος - μέλος εγκατάστασής του, με το οποίο θα πιστοποιείται αφενός η εγγραφή του σ’ αυτό και το ειδικό επάγγελμά του κατά την ημέρα διενέργειας του διαγωνισμού, και αφετέρου ότι εξακολουθεί να παραμένει εγγεγραμμένος μέχρι την κοινοποίηση της σχετικής ειδοποίησης / πρόσκλησης του άρθρου 12 της παρούσας.

(η) Τα αποδεικτικά έγγραφα νομιμοποίησης του προσφέροντος.  Έτσι :  

τα νομικά πρόσωπα θα καταθέσουν τα ακόλουθα δικαιολογητικά, και πιο συγκεκριμένα τα :

· Εάν ο προσφέρων είναι Α.Ε., Ι.Κ.Ε. και Ε.Π.Ε. πρέπει να προσκομιστεί :

προκειμένου για Α.Ε. :
1) Γενικό πιστοποιητικό (μεταβολών) από την αρμόδια υπηρεσία ΓΕΜΗ που να αναφέρονται οι γενόμενες τροποποιήσεις του καταστατικού της εταιρείας ψηφιακά υπογεγραμμένο.

2) Ένα αντίγραφο του ισχύοντος καταστατικού ψηφιακά υπογεγραμμένο από την αρμόδια υπηρεσία ΓΕΜΗ.  

3) Ένα αντίγραφο του ΦΕΚ ή αντίγραφο της ανακοίνωσης  της υπηρεσίας του ΓΕΜΗ, στο οποίο υπάρχει Δημοσιευμένη ολόκληρη η ανακοίνωση με το Διοικητικό Συμβούλιο (τις θέσεις που κατέχουν τα μέλη, τη λήξη του) και την εκπροσώπηση της συγκεκριμένης εταιρείας.

Με τον Ν.4250/2014, καταργήθηκε από την 1-1-2015 η υποχρέωση δημοσίευσης στο ΦΕΚ των πράξεων, στοιχείων και ανακοινώσεων καταχώρισης στο Γ.Ε.ΜΗ. που προβλέπεται ως αναπόσπαστο μέρος της δημοσιότητας για τις Α.Ε. και την δημοσίευση στο ΦΕΚ πλέον υποκαθιστά η δημοσίευση των πράξεων στον διαδικτυακό τόπο του ΓΕΜΗ. Συγκεκριμένα η εγκύκλιος αριθ.5285/16-1-2015 (ΑΔΑ : 6Κ02Φ-Θ95) της Γ.Γ. Εμπορίου προβλέπει ότι : ''Πράξεις ή στοιχεία των οποίων η υποχρέωση καταχώρισης  στο ΓΕΜΗ γεννήθηκε  από την 1-1-2015 και  μετά θα πρέπει να δημοσιευτούν στο  διαδικτυακό τόπο του ΓΕΜΗ σύμφωνα με τα οριζόμενα στις ως άνω νέες διατάξεις. Για την απλοποίηση του έργου των      εμπλεκόμενων Υπηρεσιών, αυτό σημαίνει πρακτικά ότι για τις πράξεις και τα στοιχεία για τα οποία υποβλήθηκε αίτηση καταχώρισης στο Γ.Ε.ΜΗ. από την 1-1-2015, οι  διατυπώσεις δημοσιότητας  ολοκληρώνονται με τη δημοσίευση στο διαδικτυακό τόπο του ΓΕΜΗ''.

Προκειμένου για Ι.Κ.Ε. και Ε.Π.Ε.: 

1) Γενικό πιστοποιητικό (μεταβολών) από την αρμόδια υπηρεσία ΓΕΜΗ που να αναφέρονται οι γενόμενες τροποποιήσεις του καταστατικού της εταιρείας ψηφιακά υπογεγραμμένο.

2) Αντίγραφο του τελευταίου κωδικοποιημένου καταστατικού από το ΓΕΜΗ, της κεφαλαιουχικής εταιρίας που  να περιλαμβάνει το  ιστορικό της ψηφιακά υπογεγραμμένο  από την αρμόδια υπηρεσία ΓΕΜΗ. Σε περίπτωση που δεν  υπάρχει τροποποίηση  του καταστατικού, προσκομίζεται  αντίγραφο του καταστατικού σύστασης ψηφιακά υπογεγραμμένο από την αρμόδια υπηρεσία ΓΕΜΗ.

3) Πιστοποιητικό του ΓΕΜΗ αναλυτικής εκπροσώπησης στο οποίο θα φαίνεται ο διαχειριστής της εταιρείας, ψηφιακά υπογεγραμμένο από την αρμόδια υπηρεσία ΓΕΜΗ.

● Εάν ο προσφέρων είναι προσωπική εταιρεία (Ο.Ε., Ε.Ε.) πρέπει να προσκομιστεί :

· Επικυρωμένο αντίγραφο του τελευταίου ισχύοντος καταστατικού ψηφιακά υπογεγραμμένο από την                 αρμόδια υπηρεσία ΓΕΜΗ.

· Γενικό πιστοποιητικό (μεταβολών) από την αρμόδια υπηρεσία ΓΕΜΗ που να αναφέρονται οι γενόμενες τροποποιήσεις του καταστατικού της εταιρείας

Τα ως άνω νομιμοποιητικά έγγραφα και στοιχεία πρέπει να αποδεικνύουν την εν γένει νομική κατάσταση του συμμετέχοντος και από αυτά πρέπει να προκύπτουν ο Πρόεδρος και Διευθύνων Σύμβουλος Α.Ε., τα υπόλοιπα πρόσωπα που έχουν δικαίωμα να δεσμεύουν με την υπογραφή τους το νομικό πρόσωπο και τα έγγραφα της νομιμοποίησης αυτών, αν αυτό δεν προκύπτει ευθέως από το καταστατικό αναλόγως με τη νομική μορφή των εταιρειών ή κάθε άλλου νομικού προσώπου.

Τα φυσικά πρόσωπα, θα υποβάλλουν Έναρξη Επιτηδεύματος από την αντίστοιχη Δημόσια Οικονομική Υπηρεσία και τις μεταβολές του. 

ΑΡΘΡΟ 5ο - ΕΚΤΙΜΩΜΕΝΗ ΑΞΙΑ ΤΩΝ ΕΙΔΩΝ ΤΗΣ ΠΡΟΜΗΘΕΙΑΣ

Η εκτιμώμενη δαπάνη των ειδών της προμήθειας εκτιμάται ενδεικτικά, στο ποσό των 4.710,88 €, συμπεριλαμβανομένου του Φ.Π.Α.. Δεν θα γίνονται δεκτές και θα απορρίπτονται προσφορές που υπερβαίνουν συνολικά το ποσό αυτό. 

Η δαπάνη για την υλοποίηση της προμήθειας, δηλαδή η προμήθεια, φόρτωση, μεταφορά, εκφόρτωση, πλήρη παράδοση των ειδών στου χώρους υπόδειξης και όποιες άλλες υποχρεώσεις του αναδόχου αναφέρονται αναλυτικά στην παρούσα Πρόσκληση αναλύεται ως ακολούθως :

	Α/Α
	ΕΙΔΟΣ ΥΛΙΚΟΥ
	ΜΟΝΑΔΑ ΜΕΤΡΗΣΗΣ
	  ΠΟΣΟΤΗΤΑ
	ΤΙΜΗ ΜΟΝΑΔΑΣ   (€)
	ΣΥΝΟΛΙΚΗ ΔΑΠΑΝΗ         (€)

	1
	ΧΑΡΤΙΝΗ ΧΕΙΡΟΠΕΤΣΕΤΑ
	Ρολλό των 475 gr
	300
	1,03
	309,00

	2
	ΧΑΡΤΙ ΚΟΥΖΙΝΑΣ
	Ρολλό των 1.000 gr
	480
	2,14
	1.027,20

	4
	ΚΡΕΜΟΣΑΠΟΥΝΟ
	Δοχείο των 4 lt
	100
	2,45
	245,00

	3
	ΧΑΡΤΟΠΕΤΣΕΤΑ ΑΠΑΛΗ ΛΕΥΚΗ                          φύλλο διαστάσεων 28x30 cm
	Πακέτο των 100 τεμαχίων
	50
	0,55
	27,50

	5
	ΑΛΚΟΟΛΟΥΧΟΣ ΑΝΤΙΣΗΠΤΙΚΗ ΛΟΣΙΟΝ 70ο (ΟΙΝΟΠΝΕΥΜΑ)
	Φιάλη των 410 - 450 ml
	100
	1,60
	160,00

	6
	ΑΠΟΡΡΥΠΑΝΤΙΚΟ ΠΙΑΤΩΝ
	Δοχείο των 1.000 ml
	60
	0,70
	42,00

	7
	ΧΑΡΤΙ ΥΓΕΙΑΣ ΚΑΠΙΤΟΝΕ
	Ρολλό των 115 gr
	6.000
	0,25
	1.500,00

	8
	ΠΛΑΣΤΙΚΕΣ ΣΑΚΟΥΛΕΣ ΣΚΟΥΠΙΔΙΩΝ                                 Διαστάσεων 50Χ55 cm
	Τεμ.
	2.500
	0,016
	40,00

	9
	ΠΛΑΣΤΙΚΕΣ ΣΑΚΟΥΛΕΣ ΣΚΟΥΠΙΔΙΩΝ ΜΕ ΚΟΡΔΟΝΙ         Διαστάσεων 70Χ95 cm /
	Τεμ.
	1.500
	0,11
	165,00

	10
	ΠΛΑΣΤΙΚΑ ΠΟΤΗΡΙΑ ΝΕΡΟΥ ΔΙΑΦΑΝΑ
	Τεμ.
	3.000
	0,014
	42,00

	11
	ΦΙΑΛΗ ΥΓΡΑΕΡΙΟΥ 190 gr 

(με εσωτερική βαλβίδα περιορισμού διαρροής)
	Τεμ.
	50
	0,90
	44,00

	12
	ΣΠΟΓΓΟΠΕΤΣΕΤΕΣ ΚΑΘΑΡΙΣΜΟΥ
	Τεμ.
	90
	0,12
	10,80

	13
	ΣΦΟΥΓΓΑΡΙΑ ΚΟΥΖΙΝΑΣ 3Χ7Χ12 cm

με απαλή και σκληρή επιφάνεια (''σύρμα'')
	Τεμ.
	120
	0,18
	21,60

	14
	ΥΓΡΟ ΚΡΕΜΟΣΑΠΟΥΝΟ σε δοχείο με αντλία
	Δοχείο των 300 ml
	300
	0,55
	165,00

	ΣΥΝΟΛΟ
	3.799,10

	ΦΠΑ 24 %
	911,78

	ΓΕΝΙΚΟ ΣΥΝΟΛΟ
	4.710,88


ΑΡΘΡΟ 6ο - ΓΛΩΣΣΑ ΣΥΝΤΑΞΗΣ ΤΩΝ ΠΡΟΣΦΟΡΩΝ.

Οι προσφορές και οι αιτήσεις συμμετοχής και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Ενημερωτικά και τεχνικά φυλλάδια και άλλα έντυπα με ειδικό τεχνικό περιεχόμενο, μπορούν να υποβάλλονται στην αγγλική γλώσσα, χωρίς να συνοδεύονται από μετάφραση στην ελληνική.
Σε κάθε περίπτωση, η αρμόδια Επιτροπή έχει το δικαίωμα να ζητήσει οποτεδήποτε από τους προσφέροντες, την μετάφραση οποιουδήποτε στοιχείου κριθεί απαραίτητο για την ακριβή εκτίμηση και αξιολόγηση της προσφοράς και οι προσφέροντες είναι υποχρεωμένοι να το πράξουν. Δαπάνες για μεταφράσεις οποιουδήποτε εγγράφου, κειμένου και γενικότερα δικαιολογητικού που θα χρησιμοποιήσουν οι προσφέροντες στο πλαίσιο της παρούσας προμήθειας, θα βαρύνουν τους προσφέροντες ή τον ανάδοχο.
ΑΡΘΡΟ 7ο - ΤΡΟΠΟΣ ΣΥΝΤΑΞΗΣ ΤΩΝ ΠΡΟΣΦΟΡΩΝ.

Οι ενδιαφερόμενοι οι οποίοι θα συμμετέχουν στην διαδικασία, θα υποβάλλουν τα απαιτούμενα δικαιολογητικά και στοιχεία της προσφοράς τους, όπως περιγράφεται παρακάτω.

7.1 Ενιαίος κυρίως φάκελος. 

Τα παρακάτω απαιτούμενα στοιχεία, θα υποβληθούν μέσα σε καλά σφραγισμένο ενιαίο κυρίως φάκελο, όπου στο εξωτερικό του θα αναγράφονται ευκρινώς :

· η λέξη Προσφορά,

· η επωνυμία της Αναθέτουσας Αρχής (Περιφέρεια Νοτίου Αιγαίου),

· ο τίτλος της Προμήθειας και ο αριθμός της Πρόσκλησης,
· η καταληκτική ημερομηνία (ημερομηνία λήξης προθεσμίας υποβολής προσφορών),
· τα στοιχεία του προσφέροντος οικονομικού φορέα, ήτοι η επωνυμία, η διεύθυνση, ο αριθμός τηλεφώνου, ο αριθμός τηλεομοιοτυπίας (fax) και η ηλεκτρονική του διεύθυνση (e-mail). Σε περίπτωση Ένωσης / Κοινοπραξίας πρέπει να αναγράφονται τα πλήρη στοιχεία όλων των μελών της καθώς και τα στοιχεία του εκπροσώπου τους.
Ενδεικτικά, ο ενιαίος σφραγισμένος κυρίως φάκελος θα φέρει εξωτερικά τις ενδείξεις :

	ΠΡΟΣΦΟΡΑ

ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ - ΔΙΕΥΘΥΝΣΗ ΟΙΚΟΝΟΜΙΚΟΥ - ΤΜΗΜΑ ΠΡΟΜΗΘΕΙΩΝ
Τίτλος σύμβασης : ''ΠΡΟΜΗΘΕΙΑ ΥΛΙΚΩΝ ΚΑΘΑΡΙΟΤΗΤΑΣ''
Αριθμός Πρόσκλησης : 72364/6337/2017
Καταληκτική ημερομηνία υποβολής προσφορών : 4-7-2017

 Στοιχεία  

                  Στοιχεία του Προσφέροντος :

· επωνυμία,

· διεύθυνση,

· αριθμός τηλεφώνου,

· αριθμός τηλεομοιοτυπίας (fax),

· ηλεκτρονικό ταχυδρομείο (e-mail).

«ΝΑ ΜΗΝ ΑΝΟΙΧΘΕΙ ΑΠΟ ΤΗΝ ΤΑΧΥΔΡΟΜΙΚΗ ΥΠΗΡΕΣΙΑ Ή ΤΟ ΠΡΩΤΟΚΟΛΛΟ

ΤΟΥ ΠΑΡΑΛΗΠΤΗ  -  ΝΑ ΑΝΟΙΧΤΕΙ ΜΟΝΟ ΑΠΟ ΤΗΝ ΕΠΙΤΡΟΠΗ ΔΙΕΝΕΡΓΕΙΑΣ

ΤΟΥ ΔΙΑΓΩΝΙΣΜΟΥ»


7.2 Επιμέρους φάκελοι.

Μέσα στον ενιαίο σφραγισμένο κυρίως φάκελο κάθε προσφοράς, τοποθετούνται οι ακόλουθοι ξεχωριστοί επιμέρους φάκελοι :

1. ένας επιμέρους φάκελος με την ένδειξη «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ» και τις παραπάνω  ενδείξεις του ενιαίου κυρίως φακέλου. Τα απαιτούμενα δικαιολογητικά συμμετοχής (Υπεύθυνη Δήλωση) αναφέρονται αναλυτικά στο άρθρο 4 της παρούσας Πρόσκλησης,

2. ένας επιμέρους φάκελος με την ένδειξη «ΤΕΧΝΙΚΗ ΠΡΟΣΦΟΡΑ» και τις παραπάνω ενδείξεις του ενιαίου κυρίως φακέλου. Μέσα στον φάκελο αυτό θα περιέχονται τα τεχνικά στοιχεία της προσφοράς του διαγωνιζόμενου. Όλα τα σχετικά με την τεχνική προσφορά αναφέρονται αναλυτικά στο παρακάτω  άρθρο 8 της παρούσας Πρόσκλησης,

3. έναν σφραγισμένο επιμέρους φάκελο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ» και τις παραπάνω ενδείξεις του ενιαίου κυρίως φακέλου. Μέσα στον φάκελο αυτό θα περιέχονται τα οικονομικά  στοιχεία της προσφοράς (Πίνακας Οικονομικής Προσφοράς) του συμμετέχοντος. Όλα τα σχετικά με την οικονομική προσφορά αναφέρονται αναλυτικά στο παρακάτω άρθρο 8 της παρούσας Πρόσκλησης.

7.3 Δομή επί μέρους φακέλων.

Οι παραπάνω επιμέρους φάκελοι θα υποβληθούν ως εξής  :

-  ο επί μέρους φάκελος ''ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ'', θα περιέχει δύο πλήρεις και όμοιες  σειρές : μία (1) σειρά Πρωτότυπο και μία (1) σειρά Αντίγραφο των απαιτούμενων στοιχείων και δικαιολογητικών συμμετοχής, με συνεχή αρίθμηση για όλα τα έγγραφά τους. 

-   Ο επιμέρους φάκελος ''ΤΕΧΝΙΚΗ ΠΡΟΣΦΟΡΑ'', θα περιέχει δύο πλήρεις και όμοιες σειρές : μία σειρά (1) πρωτότυπο και μία σειρά (1) αντίγραφο των στοιχείων της τεχνικής προσφοράς, με συνεχή αρίθμηση για όλα τα έγγραφά τους. 

-  Στον επί μέρους φάκελο ''ΟΙΚΟΝΟΜΙΚΗ ΠΡΟΣΦΟΡΑ'', θα περιέχεται ένα (1) έντυπο πρωτότυπο και ένα (1) έντυπο αντίγραφο του Πίνακα της Οικονομικής Προσφοράς, όπως αυτός δίνεται στο άρθρο 8 της παρούσας, με συνεχή αρίθμηση για όλα τα έγγραφά του. 

Στα παραπάνω υποβληθέντα στοιχεία (ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ, ΤΕΧΝΙΚΗ ΠΡΟΣΦΟΡΑ, ΟΙΚΟΝΟΜΙΚΗ ΠΡΟΣΦΟΡΑ), στην σειρά που ορίζεται ως πρωτότυπο, σε κάθε σελίδα της πρέπει να αναγράφεται ευκρινώς (ή να είναι τυπωμένη) η λέξη «ΠΡΩΤΟΤΥΠΟ» και να μονογράφεται από τον προσφέροντα ή από τον νόμιμο εκπρόσωπο του. Ομοίως στην σειρά που ορίζεται ως αντίγραφο σε κάθε σελίδα της θα αναγράφεται ευκρινώς (ή θα είναι τυπωμένη) η λέξη «ΑΝΤΙΓΡΑΦΟ» και θα μονογράφεται επίσης από τον προσφέροντα ή από τον νόμιμο  εκπρόσωπο του. Το περιεχόμενο του πρωτοτύπου είναι  επικρατέστερο από του αντίγραφου σε περίπτωση ασυμφωνίας μεταξύ τους. 

ΑΡΘΡΟ 8ο - ΠΕΡΙΕΧΟΜΕΝΟ ΕΠΙΜΕΡΟΥΣ ΦΑΚΕΛΩΝ.

8.1 Επιμέρους φάκελος «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ». 

Ο επιμέρους φάκελος «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ», θα περιλαμβάνει όπως προαναφέρεται τα απαραίτητα δικαιολογητικά και στοιχεία συμμετοχής που ζητούνται στο άρθρο 4 της παρούσας Πρόσκλησης.

8.2 Επιμέρους φάκελος «ΤΕΧΝΙΚΗ ΠΡΟΣΦΟΡΑ».

Ο επί μέρους φάκελος της Τεχνικής Προσφοράς, θα περιέχει τα παρακάτω στοιχεία :

Τεχνική Περιγραφή στην οποία θα περιγράφονται λεπτομερειακά και με σαφήνεια τα χαρακτηριστικά των προσφερόμενων ειδών στην Ελληνική γλώσσα. Τα στοιχεία αυτά θα ελεγχθούν τόσο κατά την αξιολόγηση των προσφορών όσο και κατά την παραλαβή των ειδών. 

Τα προσφερόμενα είδη θα είναι απολύτως κατάλληλα και εγκεκριμένα για την χρήση για την οποία προορίζονται. 
Τόπος και χρόνος παράδοσης. 

       Τα υλικά θα παραδίδονται στο κεντρικό κτίριο της Περιφέρειας Νοτίου Αιγαίου (Πλ. Τσιροπινά, Ερμούπολη), στον χώρο που θα υποδείξει η Υπηρεσία. Η παράδοση των ειδών από τον προμηθευτή θα πραγματοποιείται εντός μίας εβδομάδας από την σχετική ειδοποίησή του από το Τμήμα Προμηθειών της Περιφέρειας.



Κάθε προσφέρων θα δηλώνει στην Τεχνική του Προσφορά, ότι αποδέχεται πλήρως τον ως  άνω τρόπο παράδοσης του ζητούμενων ειδών. 
Χρόνος ισχύος της προσφοράς.

Οι υποβαλλόμενες προσφορές, ισχύουν και δεσμεύουν τους οικονομικούς φορείς για χρονικό διάστημα δώδεκα (12) μηνών από την επόμενη της διενέργειας της διαδικασίας ανάθεσης. 

Κάθε προσφέρων θα δηλώνει στην Τεχνική του Προσφορά του ότι αποδέχεται τον ως  άνω χρόνο ισχύος της προσφοράς του. Προσφορά στην οποία δεν δηλώνεται ο χρόνος ισχύος της ή ορίζει χρόνο ισχύος μικρότερο του ως άνω προβλεπόμενου θα απορρίπτεται ως απαράδεκτη.

8.3 Επιμέρους φάκελος «ΟΙΚΟΝΟΜΙΚΗ ΠΡΟΣΦΟΡΑ».

Η Οικονομική Προσφορά θα υποβάλλεται με τον τρόπο που  καθορίζεται στο παρόν άρθρο.
Όλα τα στοιχεία του φακέλου της Οικονομικής Προσφοράς θα πρέπει να φέρουν σφραγίδα και υπογραφή του διαγωνιζόμενου ή του νόμιμου εκπροσώπου του σε όλες τις σελίδες τους. 

8.3.1 Τιμές και νόμισμα προσφοράς. 

Ο επί μέρους φάκελος «ΟΙΚΟΝΟΜΙΚΗ ΠΡΟΣΦΟΡΑ», θα περιέχει την προσφορά του διαγωνιζόμενου για τα ζητούμενα είδη, σε Ευρώ. Στις τιμές αυτές είτε αναφέρεται στην προσφορά είτε όχι, εννοείται ότι περιλαμβάνονται  όλες οι  κρατήσεις  καθώς και  κάθε  άλλη  επιβάρυνση, για την παράδοση των ειδών στον τόπο και με τον τρόπο που προβλέπεται στην παρούσα Πρόσκληση. Προσφορά στην τιμή της οποίας αναφέρεται ότι δεν περιλαμβάνονται οι παραπάνω κρατήσεις και επιβαρύνσεις, απορρίπτεται ως απαράδεκτη. 
Ακόμα, προσφορά που δίδει τιμή σε συνάλλαγμα ή με ρήτρα συναλλάγματος όταν ανοιχθεί, θα απορρίπτεται ως απαράδεκτη. 

8.3.2 Πίνακας Οικονομικής Προσφοράς. 

Η Οικονομική Προσφορά υποβάλλεται σε ξεχωριστό επί μέρους φάκελο, με τη συμπλήρωση του παρακάτω Πίνακα Οικονομικής Προσφοράς, σύμφωνα με τις οδηγίες που παρέχονται στην συνέχεια. Απαγορεύεται η αλλαγή στη μορφή και στην δομή του Πίνακα Οικονομικής  Προσφοράς και επιβάλλεται απαραίτητα η χρησιμοποίηση του όπως αυτός δίδεται από την παρούσα. 

Από την Οικονομική Προσφορά του Πίνακα πρέπει να προκύπτει σαφώς :

α) η Τιμή Μονάδας Είδους χωρίς Φ.Π.Α.,

β) η συνολική προσφερόμενη τιμή. Η τιμή αυτή θα είναι σε € (ευρώ) και θα περιλαμβάνει με χωριστή αναφορά :

· την συνολική προσφερόμενη τιμή, αριθμητικώς και ολογράφως, χωρίς Φ.Π.Α.,

· τον Φ.Π.Α. που βαρύνει την αξία σε ποσοστό και σε ποσό,

· την συνολική προσφερόμενη τιμή, αριθμητικώς και ολογράφως, συμπεριλαμβανομένου του  

   Φ.Π.Α..

Προσφορά που δίνει στο πεδίο «ΣΥΝΟΛΙΚΗ ΠΡΟΣΦΕΡΟΜΕΝΗ ΤΙΜΗ χωρίς Φ.Π.Α. ……………… (ολογράφως)» του Πίνακα Οικονομικής Προσφοράς, προσφερόμενη τιμή μεγαλύτερη από την τιμή χωρίς Φ.Π.Α. όπως αυτή δίδεται στο άρθρο 5 της παρούσας Πρόσκλησης, απορρίπτεται ως απαράδεκτη.

	ΤΙΤΛΟΣ ΠΡΑΞΗΣ : ''ΠΡΟΜΗΘΕΙΑ ΥΛΙΚΩΝ ΚΑΘΑΡΙΟΤΗΤΑΣ''

	Α/Α
	ΕΙΔΟΣ ΥΛΙΚΟΥ
	ΜΟΝΑΔΑ ΜΕΤΡΗΣΗΣ
	ΠΟΣΟΤΗΤΑ
	ΤΙΜΗ ΜΟΝΑΔΑΣ   (€)
	ΣΥΝΟΛΙΚΗ ΔΑΠΑΝΗ         (€)

	1
	ΧΑΡΤΙΝΗ ΧΕΙΡΟΠΕΤΣΕΤΑ
	Ρολλό των 475 gr
	300
	
	

	2
	ΧΑΡΤΙ ΚΟΥΖΙΝΑΣ
	Ρολλό των 1.000 gr
	480
	
	

	4
	ΚΡΕΜΟΣΑΠΟΥΝΟ
	Δοχείο των 4 lt
	100
	
	

	3
	ΧΑΡΤΟΠΕΤΣΕΤΑ ΑΠΑΛΗ ΛΕΥΚΗ                          
φύλλο διαστάσεων 28x30 cm
	Πακέτο των 100 τεμαχίων
	50
	
	

	5
	ΑΛΚΟΟΛΟΥΧΟΣ ΑΝΤΙΣΗΠΤΙΚΗ ΛΟΣΙΟΝ 70ο (ΟΙΝΟΠΝΕΥΜΑ)
	Φιάλη των 410 - 450 ml
	100
	
	

	6
	ΑΠΟΡΡΥΠΑΝΤΙΚΟ ΠΙΑΤΩΝ
	Δοχείο των 1.000 ml
	60
	
	

	7
	ΧΑΡΤΙ ΥΓΕΙΑΣ ΚΑΠΙΤΟΝΕ
	Ρολλό των 115 gr
	6.000
	
	

	8
	ΠΛΑΣΤΙΚΕΣ ΣΑΚΟΥΛΕΣ ΣΚΟΥΠΙΔΙΩΝ 25 lt                                ενδεικτικών διαστάσεων 45Χ55 cm
	Τεμ.
	2.500
	
	

	9
	ΠΛΑΣΤΙΚΕΣ ΣΑΚΟΥΛΕΣ ΣΚΟΥΠΙΔΙΩΝ ΜΕ ΚΟΡΔΟΝΙ 100 lt         ενδεικτικών διαστάσεων 65Χ95 cm /
	Τεμ.
	1.500
	
	

	10
	ΠΛΑΣΤΙΚΑ ΠΟΤΗΡΙΑ ΝΕΡΟΥ ΔΙΑΦΑΝΑ
	Τεμ.
	3.000
	
	

	11
	ΦΙΑΛΗ ΥΓΡΑΕΡΙΟΥ 190 gr 

(με εσωτερική βαλβίδα περιορισμού διαρροής)
	Τεμ.
	50
	
	

	12
	ΣΠΟΓΓΟΠΕΤΣΕΤΕΣ ΚΑΘΑΡΙΣΜΟΥ
	Τεμ.
	90
	
	


	13
	ΣΦΟΥΓΓΑΡΙΑ ΚΟΥΖΙΝΑΣ 3Χ7Χ12 cm 

με απαλή και σκληρή επιφάνεια (''σύρμα'')
	Τεμ.
	120
	
	

	14
	ΥΓΡΟ ΚΡΕΜΟΣΑΠΟΥΝΟ σε δοχείο με αντλία
	Δοχείο των 300 ml
	300
	
	

	ΣΥΝΟΛΙΚΗ ΠΡΟΣΦΕΡΟΜΕΝΗ ΤΙΜΗ χωρίς Φ.Π.Α.  (ολογράφως)

(στην οποία περιλαμβάνεται κάθε άλλη επιβάρυνση καθώς και οι υπέρ τρίτων κρατήσεις, για παράδοση των ειδών στον τόπο και με τον τρόπο που προβλέπεται στην με αριθμό  ....../....../2017 Πρόσκληση της Περιφέρειας Νοτίου Αιγαίου).  
	

	ΣΥΝΟΛΙΚΗ ΠΡΟΣΦΕΡΟΜΕΝΗ ΤΙΜΗ χωρίς Φ.Π.Α.                                    (αριθμητικώς)
	

	ΠΟΣΟΣΤΟ  Φ.Π.Α.
	24 %
	ΠΟΣΟ  Φ.Π.Α.

(αριθμητικώς)
	

	ΣΥΝΟΛΙΚΗ ΠΡΟΣΦΕΡΟΜΕΝΗ ΤΙΜΗ με Φ.Π.Α.                                                 (ολογράφως)
	

	ΣΥΝΟΛΙΚΗ ΠΡΟΣΦΕΡΟΜΕΝΗ ΤΙΜΗ με Φ.Π.Α.                                                (αριθμητικώς)
	

	Ο ΠΡΟΣΦΕΡΩΝ  

(Υπογραφή / Ημερομηνία)
	


ΑΡΘΡΟ 9ο- ΕΓΓΥΗΣΕΙΣ.  

9.1 Εγγύηση καλής εκτέλεσης της Σύμβασης.

Ο Ανάδοχος στον οποίο έγινε η κατακύρωση υποχρεούται να καταθέσει Εγγύηση Καλής Εκτέλεσης, το ύψος της οποίας καθορίζεται σε ποσοστό πέντε τοις εκατό (5 %) επί της συμβατικής αξίας των ειδών, χωρίς να υπολογίζεται ο ΦΠΑ και κατατίθεται πριν ή κατά την υπογραφή του Συμφωνητικού.

Η εγγύηση καλής εκτέλεσης της σύμβασης :

· θα είναι διάρκειας αορίστου χρόνου, θα ισχύει δηλαδή μέχρι την επιστροφή της από την Α.Α. στο Πιστωτικό Ίδρυμα από το οποίο εκδόθηκε.
· καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της Α.Α. έναντι του αναδόχου,

· επιστρέφεται στο σύνολο της μετά την οριστική ποσοτική και ποιοτική παραλαβή του συνόλου του  αντικειμένου της σύμβασης,
· καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.
Σε περίπτωση που ο Ανάδοχος στον οποίο θα κατακυρωθεί η σύμβαση, αρνηθεί να καταθέσει προ ή κατά την υπογραφή του Συμφωνητικού, Εγγυητική  Επιστολή Καλής Εκτέλεσης, κηρύσσεται έκπτωτος.
Η Εγγυητική Επιστολή Καλής Εκτέλεσης της Σύμβασης θα συνταχθεί σύμφωνα με το επισυναπτόμενο Υπόδειγμα του Παραρτήματος Γ' της παρούσας. Κατά τα λοιπά η Εγγυητική Επιστολή Καλής Εκτέλεσης θα συμφωνεί με τα προβλεπόμενα άρθρο 72 του Ν.4412/2016.
9.2 Όργανα που εκδίδουν εγγυητικές επιστολές.

Οι ανωτέρω εγγυήσεις εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη - μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.
9.3 Έλεγχος γνησιότητας εγγυητικών επιστολών.

Η Αναθέτουσα Αρχή επικοινωνεί με τους φορείς που φέρονται να έχουν εκδώσει τις εγγυητικές επιστολές προκειμένου να διαπιστώσει την εγκυρότητά τους.

Αν διαπιστωθεί πλαστότητα εγγυητικών επιστολών, ο ανάδοχος θα κηρύσσεται έκπτωτος (η πλαστή εγγύηση δεν θεωρείται ως εγγύηση – ΣτΕ 2147/2001).

ΑΡΘΡΟ 10ο - ΠΑΡΑΔΟΣΗ - ΠΑΡΑΛΑΒΗ.
10.1 Παράδοση. 

       Τα υλικά θα παραδίδονται όπως προαναφέρεται στο κεντρικό κτίριο της Περιφέρειας Νοτίου Αιγαίου (Πλ. Τσιροπινά, Ερμούπολη). Η παράδοση των ειδών από τον προμηθευτή θα πραγματοποιείται εντός μίας εβδομάδας από την σχετική ειδοποίησή του από το Τμήμα Προμηθειών της Περιφέρειας.

Η Ε.Π.Π. οφείλει να προβεί στους σχετικούς ελέγχους, ώστε να πιστοποιήσει τόσο την εμπρόθεσμη παράδοση των ειδών της Σύμβασης όσο και την ποιοτική και  ποσοτική τους  πληρότητα (σε  αντιπαραβολή  και  συμφωνία  με τα συνοδευτικά δελτία αποστολής ή δελτία αποστολής – τιμολόγια, τα στοιχεία της Πρόσκλησης και την Προσφορά του Αναδόχου). 

Ο Ανάδοχος φέρει την ευθύνη για τυχόν καταστροφή ή φθορά των προς προμήθεια ειδών, μέχρι την παράδοσή τους στην θέση υπόδειξης και την διενέργεια της οριστικής παραλαβής.

10.2 Οριστική παραλαβή. 

Μετά την παράδοση των ειδών στον προβλεπόμενο από την Α.Α. χώρο και εφόσον δεν ανακύψουν προβλήματα, πραγματοποιείται η Οριστική Παραλαβή με την σύνταξη του Οριστικού Πρωτοκόλλου Παραλαβής (ποιοτικής και ποσοτικής), από την αρμόδια επιτροπή (Ε.Π.Π.) της Περιφέρειας.

10.3 Σε περίπτωση που τα  προσφερόμενα είδη δεν πληρούν τους όρους της προσφοράς και υπάρχουν διαφορές και αποκλίσεις από αυτούς, ισχύουν τα αναφερόμενα στα άρθρα 208 και 213 του Ν.4412/2016.

10.4 Τα υπό προμήθεια υλικά μπορούν να τεθούν σε χρήση μόνο μετά την οριστική παραλαβή τους.
ΑΡΘΡΟ 11ο - ΤΡΟΠΟΣ ΠΛΗΡΩΜΗΣ – ΚΡΑΤΗΣΕΙΣ.
11.1 Τρόπος πληρωμής – Νόμισμα. 
Η πληρωμή της αξίας των ειδών της Σύμβασης στον ανάδοχο θα γίνει σε ευρώ, με εξόφληση του 100 % της συμβατικής αξίας των εκάστοτε παραδοθέντων ειδών (τμηματική παράδοση), αφού αφαιρεθούν οι τυχόν νόμιμες κρατήσεις και μετά την οριστική παραλαβή αυτών. 

Για την έκδοση του χρηματικού εντάλματος πληρωμής απαιτούνται τα εξής δικαιολογητικά :  

α) Πρωτόκολλο Οριστικής ποσοτικής και ποιοτικής Παραλαβής ή σε περίπτωση αυτοδίκαιης παραλαβής, αποδεικτικό προσκόμισης του υλικού στην αποθήκη,

β) τιμολόγιο του προμηθευτή εις τριπλούν που να αναφέρει την ένδειξη «Εξοφλήθηκε»,
γ) εξοφλητική απόδειξη του προμηθευτή, εάν το τιμολόγιο δεν φέρει την ένδειξη «Εξοφλήθηκε»,
δ) πιστοποιητικά Φορολογικής και Ασφαλιστικής Ενημερότητας,
ε) πέραν των ανωτέρω δικαιολογητικών οι αρμόδιες υπηρεσίες που διενεργούν τον έλεγχο και την πληρωμή, μπορούν να ζητήσουν και οποιοδήποτε άλλο δικαιολογητικό, εφόσον προβλέπεται στην κείμενη νομοθεσία.
11.2 Κρατήσεις.
Η δαπάνη για την πληρωμή των ειδών υπόκειται σε υπέρ τρίτων κρατήσεις, οι οποίες είναι οι ακόλουθες :

· στο καθαρό ποσό της αξίας των ειδών θα γίνεται παρακράτηση φόρου εισοδήματος 4 % (άρ. 64 του Ν.4172/2013 ΦΕΚ 167Α/23-7-2013), ο οποίος αποδίδεται στην αρμόδια Εφορία από την αρμόδια Υπηρεσία της Αναθέτουσας Αρχής,

· επί του ποσού της αξίας της σύμβασης, εκτός του Φ.Π.Α., επιβάλλεται κράτηση 0,06 % υπέρ    Ε.Α.Α.ΔΗ.ΣΥ. (άρθρο 4§3 του Ν. 4013/2011 - ΦΕΚ 204Α όπως τροποποιήθηκε με το άρθρο 375 παρ. 7 του Ν.4412/2016), η οποία παρακρατείται από την Α.Α. και αποδίδεται σε ειδικό λογαριασμό της Εθνικής Τράπεζας, για την κάλυψη των λειτουργικών αναγκών της Ενιαίας Ανεξάρτητης Αρχής Δημοσίων Συμβάσεων,

· χαρτόσημο και ΟΓΑ χαρτοσήμου που αντιστοιχεί στο 3,6 % επί του ανωτέρου ποσού, δηλαδή 3,6% επί του 0,06 % υπέρ Ε.Α.Α.∆Η.ΣΥ. (στην καθαρή αξία του τιμολογίου χωρίς τον Φ.Π.Α.),

· κράτηση ύψους 0,02 % υπέρ του Δημοσίου, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό της Γενικής Διεύθυνσης Δημοσίων Συμβάσεων και Προμηθειών σύμφωνα με την παρ. 6 του άρθρου 36 του Ν.4412/2016,

· κράτηση ύψους 0,06 % για την κάλυψη των λειτουργικών αναγκών της ΑΕΠΠ, επί όλων των συμβάσεων που υπάγονται στον Ν.4412/2016 οι οποίες συνάπτονται μετά την έναρξη ισχύος της κοινής υπουργικής απόφασης του πέμπτου εδαφίου της παραγράφου 3 του άρθρου 350 του προαναφερθέντος νόμου. Η κράτηση αυτή υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης. Το ποσό της κράτησης παρακρατείται από την αναθέτουσα αρχή στο όνομα και για λογαριασμό της ΑΕΠΠ και κατατίθεται σε ειδικό τραπεζικό λογαριασμό, η διαχείριση του οποίου γίνεται από την ΑΕΠΠ, σύμφωνα με όσα ορίζονται στον ειδικό Κανονισμό Οικονομικής Διαχείρισης. 

Ο Φ.Π.Α. που αναλογεί στην συμβατική αξία, θα καταβληθεί ακέραια από την Αναθέτουσα Αρχή στον Ανάδοχο και κατόπιν ο τελευταίος θα την καταβάλει στο Δημόσιο Ταμείο, σύμφωνα με τις περί του αντικειμένου τούτου ισχύουσες διατάξεις.

Επισημαίνεται ότι Ανάδοχος επιβαρύνεται με όποια νόμιμη κράτηση ισχύει κατά τον χρόνο εξόφλησής του, ακόμη και αν δεν αναφέρεται στην παρούσα Πρόσκληση.

11.3 Υπερημερία. 

Η Α.Α. καθίσταται υπερήμερη χωρίς να απαιτείται όχληση και οφείλει τόκους μόλις περάσει η προβλεπόμενη από την Παράγραφο Ζ΄ του Ν.4152/2013 (ΦΕΚ 107Α΄) προθεσμία. Το ύψος των νόμιμων τόκων υπερημερίας που είναι υποχρεωμένη να καταβάλλει η Α.Α. υπολογίζεται με βάση το επιτόκιο που ορίζει η  Ευρωπαϊκή Κεντρική Τράπεζα («επιτόκιο αναφοράς») προσαυξημένο κατά 8 επιπλέον ποσοστιαίες μονάδες («περιθώριο»). 

ΑΡΘΡΟ 12ο - ΣΥΜΒΑΣΗ.

Η κατακύρωση της προμήθειας γίνεται από το Όργανο Λήψης Αποφάσεων της Περιφέρειας. Η εν λόγω απόφαση κατακύρωσης αναρτάται στο διαδίκτυο, στον δικτυακό τόπο του Προγράμματος ΔΙΑΥΓΕΙΑ : http://et.diavgeia.gov.gr.  

Στον διαγωνιζόμενο που θα επιλεγεί ως Ανάδοχος, αποστέλλεται εγγράφως και με αποδεικτικό παραλαβής η Απόφαση της κατακύρωσης, καθώς και πρόσκληση για την υπογραφή του Συμφωνητικού.  Το Συμφωνητικό ρυθμίζει τις λεπτομέρειες για την εφαρμογή της κατακύρωσης και υπογράφεται και από τα δύο συμβαλλόμενα μέρη. Εκ μέρους του Αναδόχου υπογράφεται από τον ίδιο ή τον νόμιμο εκπρόσωπο του. 

Για όσα σημεία δεν ρυθμίζονται με το Συμφωνητικό, ισχύουν οι γενικότερες διατάξεις περί προμηθειών του Δημοσίου.  Τυχόν  υποβολή  σχεδίων  Συμφωνητικού από τους προμηθευτές  μαζί με τις προσφορές τους δεν δημιουργεί καμία δέσμευση για την Αναθέτουσα Αρχή. 

Ο υποψήφιος που θα επιλεγεί ως ανάδοχος, είναι  υποχρεωμένος να προσέλθει μέσα σε  προθεσμία δέκα (10) ημερολογιακών ημερών από την κοινοποίηση της  ανακοίνωσης για την υπογραφή του Συμφωνητικού,  προσκομίζοντας και την προβλεπόμενη Εγγυητική Επιστολή Καλής Εκτέλεσης. Σε περίπτωση που ο προμηθευτής στον οποίο έγινε η ανακοίνωση,  παρότι κλήθηκε εγγράφως, δεν παρουσιαστεί να υπογράψει το Συμφωνητικό μέσα στην ταχθείσα ημερομηνία, ή προσέλθει αλλά δεν καταθέσει την εγγυητική επιστολή που προβλέπεται, απορρίπτεται με απόφαση του Οργάνου Λήψης Αποφάσεων. Η Α.Α. στην περίπτωση αυτή καλεί εγγράφως τον επόμενο του Πίνακα Κατάταξης και ακολουθείται αντίστοιχα η ίδια διαδικασία. 

Αν κανένας από τους προμηθευτές, παρότι κλήθηκε εγγράφως, δεν παρουσιαστεί να υπογράψει το Συμφωνητικό μέσα στην ταχθείσα ημερομηνία ή προσέλθει αλλά δεν καταθέσει την εγγυητική επιστολή που προβλέπεται, η διαδικασία ματαιώνεται. 

Η Σύμβαση θεωρείται ότι ολοκληρώθηκε όταν :

α) παραδόθηκε ολόκληρη η προς προμήθεια ποσότητα,

β) παραλήφθηκε οριστικά (ποσοτικά και ποιοτικά) η συνολική συμβατική ποσότητα που παραδόθηκε και εκδόθηκαν το Οριστικά Πρωτόκολλα Παραλαβής για το σύνολο των ειδών από την αρμόδια επιτροπή,

γ) έγινε αποπληρωμή του συμβατικού τιμήματος αφού προηγουμένως επιβλήθηκαν τυχόν κυρώσεις ή εκπτώσεις,

δ) εκπληρώθηκαν οι τυχόν συμβατικές υποχρεώσεις και από τα δύο συμβαλλόμενα μέρη και αποδεσμεύτηκαν οι σχετικές εγγυήσεις κατά τα προβλεπόμενα από τη σύμβαση. 

ΑΡΘΡΟ 13ο - ΚΗΡΥΞΗ ΠΡΟΜΗΘΕΥΤΗ ΕΚΠΤΩΤΟΥ.
Ο ανάδοχος κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, με απόφαση του αρμοδίου αποφαινόμενου οργάνου, ύστερα από γνωμοδότηση του αρμόδιου οργάνου : 

α) εάν δεν  προσέλθει να  υπογράψει το Συμφωνητικό,  μέσα στην προθεσμία που ορίζεται στην  ειδική πρόσκληση, 

β) εφόσον δε φόρτωσε, παρέδωσε ή αντικατέστησε τα συμβατικά υλικά ή δεν επισκεύασε ή συντήρησε ή αντικατέστησε προβληματικά είδη εφόσον αυτό του ζητήθηκε, μέσα στον συμβατικό χρόνο ή στον χρόνο παράτασης που του δόθηκε, σύμφωνα με όσα προβλέπονται στο άρθρο 206 του Ν.4412/2016.

Ο οικονομικός φορέας δεν κηρύσσεται έκπτωτος από την κατακύρωση ή ανάθεση ή την σύμβαση όταν :
α) η σύμβαση δεν υπογράφηκε ή το υλικό δεν φορτώθηκε ή παραδόθηκε ή αντικαταστάθηκε με ευθύνη του φορέα που εκτελεί τη σύμβαση,

β) συντρέχουν λόγοι ανωτέρας βίας.

Στον οικονομικό φορέα που κηρύσσεται έκπτωτος από την κατακύρωση, ανάθεση ή σύμβαση, επιβάλλονται, με απόφαση του  αποφαινόμενου οργάνου, ύστερα από  γνωμοδότηση του αρμοδίου οργάνου, το οποίο  υποχρεωτικά καλεί τον ενδιαφερόμενο προς παροχή εξηγήσεων, αθροιστικά, οι παρακάτω κυρώσεις :
α) ολική κατάπτωση της εγγύησης καλής εκτέλεσης της σύμβασης, κατά περίπτωση,

β) επιπλέον μπορεί να επιβληθεί προσωρινός αποκλεισμός του αναδόχου από το σύνολο των συμβάσεων προμηθειών των φορέων που εμπίπτουν στο πεδίο εφαρμογής του παρόντος νόμου, κατά τα ειδικότερα  προβλεπόμενα στο άρθρο 74 του Ν.4412/2016. 

ΑΡΘΡΟ 14ο - ΕΝΣΤΑΣΕΙΣ

Για δημόσιες συμβάσεις με εκτιμώμενη αξία κάτω των εξήντα χιλιάδων (60.000) ευρώ (χωρίς Φ.Π.Α.), σε περίπτωση ένστασης κατά πράξης της αναθέτουσας αρχής, η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Για την άσκηση ένστασης κατά της πρόσκλησης, η ένσταση υποβάλλεται μέχρι πέντε (5) ημέρες πριν από την καταληκτική ημερομηνία υποβολής προσφορών.

Η ένσταση υποβάλλεται ενώπιον της αναθέτουσας αρχής οποία αποφασίζει, σύμφωνα με τα οριζόμενα και στο άρθρο 221 του Ν.4412/2016, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή από το αποφασίζον διοικητικό όργανο.
ΑΡΘΡΟ 15ο - ΠΑΡΑΡΤΗΜΑΤΑ

Η διαδικασία της προμήθειας θα διενεργηθεί σύμφωνα με τα παρακάτω Παραρτήματα που επισυνάπτονται στην παρούσα Πρόσκληση και αποτελούν αναπόσπαστο μέρος αυτής :
ΤΕΧΝΙΚΕΣ ΠΡΟΔΙΑΓΡΑΦΕΣ - ΧΑΡΑΚΤΗΡΙΣΤΙΚΑ                           
   ΠΑΡΑΡΤΗΜΑ    Α΄

ΑΞΙΟΛΟΓΗΣΗ ΠΡΟΣΦΟΡΩΝ 
ΠΑΡΑΡΤΗΜΑ    Β΄

ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ                      
ΠΑΡΑΡΤΗΜΑ    Γ΄

Ο ΑΝΤΠΕΡΙΦΕΡΕΙΑΡΧΗΣ ΚΥΚΛΑΔΩΝ

ΓΕΩΡΓΙΟΣ ΛΕΟΝΤΑΡΙΤΗΣ





Σε κάθε προσφορά θα διευκρινίζονται κατ' ελάχιστον τα παρακάτω στοιχεία :

α) υγρά (κρεμοσάπουνο, απορρυπαντικό πιάτων, απολυμαντική λοσιόν) :
· η σύστασή τους, 

· οδηγίες προφύλαξης,

· σήμανση και ένδειξη της κατηγορίας κινδύνου στην οποία εμπίπτουν,

· τηλέφωνο του κέντρου δηλητηριάσεων,
β) χαρτικά :
· αριθμός φύλλων (χαρτί υγείας, κουζίνας κλπ.),
· διαστάσεις (μήκος και πλάτος φύλλου, συνολικό μήκος ρολού κ.ά.),

· καθαρό βάρος,
· υλικό / συστατικά κατασκευής,

γ) πλαστικά είδη :

· τα υλικά κατασκευής τους,

· διαστάσεις (μεγέθη, χωρητικότητα κλπ.),

δ) Φιάλη υγραερίου :

· χωρητικότητα,

· είδος αερίου,

· διάταξη περιορισμού διαρροής,

ε) σφουγγάρια κουζίνας - σπογγοπετσέτες :

· τα υλικά κατασκευής τους,

· διαστάσεις.

Τα σημαντικότερα από τα παραπάνω στοιχεία θα πρέπει να αναγράφονται και στις συσκευασίες των προσφερόμενων ειδών.
Τα παραπάνω αποτελούν στοιχεία αξιολόγησης των προσφορών και για τον λόγο αυτό οι προσφέροντες θα πρέπει να προσδιορίσουν με ακρίβεια τα τεχνικά στοιχεία και χαρακτηριστικά της προσφοράς τους.




Ως ''Απευθείας Ανάθεση'' νοείται η διαδικασία ανάθεσης στο πλαίσιο της οποίας οι αναθέτουσες αρχές αναθέτουν στον οικονομικό φορέα της επιλογής τους, κατόπιν έρευνας αγοράς και διαβούλευσης με έναν ή περισσότερους οικονομικούς φορείς, σύμφωνα με τα οριζόμενα στο άρθρο 118 του Ν.4412/2016.
Η αξιολόγηση περιλαμβάνει την Τεχνική και Οικονομική Αξιολόγησή των υποβληθέντων προσφορών.
Αξιολογούνται οι προσφορές που κρίνονται αποδεκτές και σύμφωνες με τους όρους της Πρόσκλησης, βάσει όλων των στοιχείων που έχουν συνυποβληθεί με την προσφορά. 



      
  
ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ

Εκδότης (Ονομασία Τράπεζας, υποκατάστημα)  :
Ημερομηνία έκδοσης                                           :

Προς την (Πλήρη στοιχεία Αναθέτουσας Αρχής)   :
ΕΓΓΥΗΤΙΚΗ ΕΠΙΣΤΟΛΗ ΥΠ’ ΑΡΙΘΜΟΝ ............... ΓΙΑ ΠΟΣΟ ….…….…………   ΕΥΡΩ

1.  Έχουμε την τιμή να σας γνωρίσουμε ότι εγγυόμαστε με την παρούσα επιστολή ρητά, ανέκκλητα και ανεπιφύλακτα, ευθυνόμενοι απέναντι σας εις ολόκληρο και ως αυτοφειλέτες, μέχρι του ποσού των ευρώ………………. ……………………και ολογράφως ……………….., υπέρ της εταιρείας………. ……….... με ΑΦΜ ...................., διεύθυνση : ...................................... ή σε περίπτωση ένωσης ή κοινοπραξίας των εταιρειών α) …….………… β) ………… κλπ, ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας, για την καλή εκτέλεση των όρων της με αριθμό ……….. σύμβασης που αφορά στην προμήθεια με τίτλο : ''ΠΡΟΜΗΘΕΙΑ ΥΛΙΚΩΝ ΚΑΘΑΡΙΟΤΗΤΑΣ'', σύμφωνα με την με αριθμό 72364/6337/2017 Πρόσκλησή σας.

2.  Παραιτούμαστε ρητά και ανεπιφύλακτα από δικαίωμα της διαιρέσεως και της διζήσεως από το δικαίωμα προβολής εναντίον σας όλων των ενστάσεων του πρωτοφειλέτη ακόμη και των μη προσωποπαγών και ιδιαίτερα οποιασδήποτε άλλης ένστασης των άρθρων 852 – 855, 862 – 864 και 866 – 869 του Αστικού Κώδικα, όπως και από τα δικαιώματα μας που τυχόν απορρέουν από τα άρθρα αυτά.

3.  Σε περίπτωση που αποφανθείτε με την ελεύθερη και αδέσμευτη  κρίση σας την οποία θα μας γνωστοποιήσετε, ότι η (εταιρεία) ...................... δεν εκπλήρωσε την υποχρέωσή της που περιγράφεται στο ανωτέρω σημείο 1, σας δηλώνουμε ότι  αναλαμβάνουμε με την παρούσα επιστολή, την ρητή υποχρέωση να σας καταβάλουμε, χωρίς οποιαδήποτε από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας, ολόκληρο ή μέρος  του ποσού της εγγύησης, σύμφωνα με τις οδηγίες σας και εντός πέντε (5) ημερών από την ημερομηνία που μας το ζητήσετε μετά από απλή δήλωσή σας.

4. Για την καταβολή της υπόψη εγγύησης δεν απαιτείται καμία εξουσιοδότηση ή ενέργεια συγκατάθεσης της (εταιρείας) ......................... ούτε θα ληφθεί υπόψη οποιαδήποτε τυχόν ένσταση ή επιφύλαξη ή προσφυγή αυτής στη διαιτησία ή στα δικαστήρια, με αίτημα την μη κατάπτωση της εγγυητικής επιστολής, ή την θέση αυτής υπό δικαστική μεσεγγύηση.

5. Σας δηλώνουμε ακόμη ότι η υπόψη εγγύηση μας έχει ισχύ αορίστου χρόνου θα ισχύει δηλαδή μέχρι την επιστροφή της παρούσας εγγυητικής επιστολής σ’ εμάς, μαζί με έγγραφη δήλωση σας ότι απαλλάσσετε την Τράπεζα μας από την υπόψη εγγύηση και κάθε σχετική υποχρέωση διότι εξέλειπε ο λόγος για τον οποίο κατετέθη. Μέχρι τότε, θα παραμείνουμε υπεύθυνοι για την άμεση καταβολή σ’ εσάς του ποσού της εγγύησης. 

6. Βεβαιούμε ότι όλες οι ισχύουσες Εγγυητικές Επιστολές της Τράπεζας μας που έχουν χορηγηθεί στο Δημόσιο και Ν.Π.Δ.Δ, συμπεριλαμβανομένης και αυτής, δεν υπερβαίνουν το όριο που έχει καθοριστεί από το Υπουργείο Οικονομικών για την Τράπεζά μας.

7. Σε περίπτωση κατάπτωσης της εγγυητικής, το ποσό της κατάπτωσης υπόκειται στο εκάστοτε ισχύον τέλος χαρτοσήμου.                                        

                                                                               (Εξουσιοδοτημένη Υπογραφή)

